**Csongrád Város Polgármesterétől**

Száma: Pü/19-6/2020.

**ELŐTERJESZTÉS**

**Csongrád Városi Önkormányzat Képviselő-testületének**

**2020. július 8-ai rendkívüli ülésére**

Tárgy: Beszámoló a Homokhátsági Regionális Hulladékgazdálkodási Önkormányzati Társulás 2019. évi működéséről

**Tisztelt Képviselő-testület!**

A Homokhátsági Regionális Szilárdhulladék Kezelési Konzorcium 2008. október 28-ai Közgyűlésén döntött a KEOP 7.1.1.1/09-2009-0004 azonosító jelű „Települési szilárdhulladék mechanikai-biológiai stabilizálására szolgáló rendszer kialakítása a Homokhátsági Települési Hulladékgazdálkodási Rendszerben” tárgyú projekt I. fordulóban való részvételéről.

A tagok előzetesen kötelezettséget vállaltak arra, hogy sikeres pályázat esetén jogi személyiséggel bíró Társulást hoznak létre, mely akkor a II. fordulóban történő részvétel alapvető feltétele és egyben kötelezettsége is volt.

2011. augusztus 24-én aláírásra került a Homokhátsági Regionális Hulladékgazdálkodási Önkormányzati Társulás Társulási Megállapodása. A Társulás törzskönyvi bejegyzése a Magyar Államkincstár Csongrád Megyei Igazgatóságánál 2011. szeptember 27. napján 794552 törzskönyvi azonosító számon megtörtént.

A Társulási Tanács 2019. évben az éves munkatervét, költségvetését a tervezettnek megfelelően teljesítette.

A Társulás az Új Széchenyi Terv Környezet és Energia Operatív Program keretén belül a Települési szilárdhulladék-gazdálkodási rendszerek fejlesztése tárgyú felhívásra KEOP-1.1.1/2F/09-11-2011-0004 számon regisztrált, 2011. október 28. napon befogadott pályázatot nyújtott be, melyet a támogató 2012. január 5-én kelt támogató levél szerint támogatásban részesített.

A Társulás a Társulási megállapodás alapján az alábbi feladatok teljesítését határozta el.

A főbb elemek a következők:

1. A települési szilárd hulladék mechanikai-biológiai stabilizációval történő előkezelésének megvalósítása, mechanikai-biológiai hulladékkezelő (továbbiakban: MBH) létesítmények telepítésével az alábbi regionális létesítményekben:
	* Felgyői lerakó,
	* Kiskunhalasi lerakó,
	* Vaskúti lerakó.

A megvalósuló MBH hulladékkezelő műnek köszönhetően csökken a maradék lerakásra kerülő hulladék szerves anyag tartalma, mivel a vegyes hulladékgyűjtés során a lerakókra érkező hulladék 100%-a előkezelésre kerül, majd a kezelés során energetikailag hasznosítható, magas fűtőértékű hulladék leválasztása és hasznosítása történik meg.

1. A zöld hulladék házi komposztálásának elősegítése a háztartásokban házi komposztáló edények kihelyezésével.
2. Újrahasználati központok kialakítása a hulladékudvarokon: a projekt keretében 5 újrahasználati központ kerülne kialakításra Baján, Kalocsán, Csongrádon, Kiskunfélegyházán, Kiskunhalason. Az újrahasználat érdekében az 5 hulladékudvar mindegyikében külön zárt konténerben nyílna lehetőség a még funkciójában használható, de a tulajdonos által már megunt bútorok, háztartási eszközök, ruhaneműk leadására. Ezáltal a hulladékudvarok egyben újrahasználati központok funkcióját is be tudják tölteni, nagyobb beruházás nélkül.
3. Házhoz menő szelektív gyűjtés szerves frakcióra (zöld hulladék).
4. Házhoz menő szelektív gyűjtés csomagolási hasznosítható hulladékokra: a begyűjtött csomagolási hulladék speciális öntömörítős gépjárművekkel kerülne begyűjtésre, majd a már mindhárom területen meglévő, ISPA Projektből létesült válogató sorra, majd ezt követően bálázásra kerülne. A meglévő válogató kapacitás fedezi a projektben tervezett szelektíven begyűjtendő hulladékmennyiség válogatási igényét. A házhoz menő szelektív hulladék gyűjtés során az alábbi hulladékok kerülnek begyűjtésre az erre a célra kiadott zsákokkal: (csomagolási)papír, (csomagolási)fém; (csomagolási)műanyag.

A Társulás döntéshozó szerve a Társulási megállapodás VI./2. pontja szerint a 9 tagú Társulási Tanács, mely gyűjtőkörzetenként 3-3-3 fő delegált önkormányzati képviselők, alpolgármesterek, polgármesterek összességéből áll. A Társulás működésével kapcsolatos feladatait a Társulási Tanács elnökének irányításával a Társulási megállapodás VI./12.2 pontjának megfelelően a projektkoordinátor látja el. A Társulás működési – költségvetési felügyeletét a 3 főből álló Felügyelő Bizottság végzi. A Társulás pénzügyi, gazdasági, jogi, egyes adminisztratív feladatainak ellátását Csongrád Város Önkormányzat Polgármesteri Hivatala látja el, megállapodás alapján.

A KEOP projekt előrehaladásának összefoglaló bemutatása:

A Társulás a projekt megvalósítására valamennyi közbeszerzési eljárását lefolytatta.

A projekt megvalósítására kötött szerződések teljesítésre kerültek, a kivitelezési tevékenység mindhárom helyszínen befejeződött, a műszaki átadás-átvétel megtörtént, továbbá leszállításra kerültek a komposztáló ládák, járművek és konténerek. A szolgáltatások ellátására kötött FIDIC Mérnök, Projektmenedzser, jogi szakértő, PR, és Szemléletformálási szerződések teljesítése is megtörtént, lezárult.

A projekt zárásával kapcsolatban Záró helyszíni ellenőrzés történt 2015.11.26-án. Az ellenőrzés során lényegi hiányosságot nem találtak, csupán a projekt zárásához szükséges észrevételeket tettek. Az ellenőrzés sikeresen lezárult

A projekt lezárult, a zárással kapcsolatos zárójelentés beadásra került.

A KEOP projekt során megvalósult létesítmények üzemeltetésére a Társulás 2015. év II. félévében meghívásos közbeszerzési eljárást indított és bonyolított le, melynek eredményeként 2016. március – áprilisban megtörtént az új (KEOP) és az egységes üzemeltetési szerződés aláírása.

KEHOP Projekt a meglévő hulladékgazdálkodási rendszer továbbfejlesztése

A Kormány a 339/2014. (XII. 19.) Korm. rendeletben döntött az Európai Unió vagy más nemzetközi szervezet felé vállalt kötelezettséggel összefüggő, a 2007-2013 programozási időszakban a Kormány által a nemzeti fejlesztési miniszter hatáskörébe utalt beruházások, valamint a 2014-2020 programozási időszakban a szennyvízelvezetési és -tisztítási, a hulladékgazdálkodási és az ivóvízminőség-javító beruházások megvalósításáról, mely rendelet hatálya kiterjed – többek között – a 2014-2020 programozási időszakban a Környezeti és Energiahatékonysági Operatív Program (a továbbiakban: KEHOP) terhére finanszírozott derogációs és nem derogációs hulladékgazdálkodási beruházások megvalósítását szolgáló projektekre is.

A hulladékgazdálkodási rendszer továbbfejlesztésével kapcsolatban 2016. december 5-i Magyar Közlöny alapján a 1717/2016. (XII. 5.) Korm. határozat szerint a KEHOP-3.2.1. pályázat vonatkozásában Kedvezményezettként nevesítésre került  a Homokhátsági Regionális Hulladékgazdálkodási Önkormányzati Társulás.

A Társulási Tanács 2016. december 6-án döntést hozott a Homokhátsági Regionális Hulladékgazdálkodási Önkormányzati Társulás a Nemzeti Fejlesztési Minisztérium KEHOP-3.2.1 pályázati kódszámú „ Az előkezelés, a hasznosítás és az ártalmatlanítás alrendszereinek fejlesztése a települési hulladék vonatkozásában” című pályázati projektben való részvételéről A pályázati felhívás keretében megvalósítani tervezett projekt megnevezése és egyéb fő adatai: „Homokhátsági Regionális Hulladékgazdálkodási Rendszer fejlesztése, különös tekintettel az elkülönített hulladékgyűjtési, szállítási és előkezelő rendszerre.”

Döntés született továbbá arról is, hogy a Társulás a Nemzeti Fejlesztési Minisztérium KEHOP-3.2.1 azonosítószámú felhívására támogatási kérelmet nyújtson be az NFP Nemzeti Fejlesztési Programiroda Nonprofit Kft.-vel, mint konzorciumvezetővel létrehozott konzorcium útján, valamint döntés született arról, hogy a 339/2014.(XII.19.) Korm.rendelet szerinti konzorciumvezetővel, a NFP Nemzeti Fejlesztési Programiroda Nonprofit Kft.-vel konzorciumot hoz létre, és felhatalmazza Bedő Tamást, a Társulási Tanács elnökét, hogy a Homokhátsági Regionális Hulladékgazdálkodási Önkormányzati Társulás, mint konzorciumi tag nevében és képviseletében a támogatási kérelem benyújtására vonatkozó „Konzorciumi együttműködési megállapodást” aláírja az NFP Nemzeti Fejlesztési Programiroda Nonprofit Kft.-vel,mint konzorciumvezetővel, valamint az NFP Nemzeti Fejlesztési Programiroda Nonprofit Kft.-vel egyeztetéseket folytasson a Társulást képviselve.

2017. április 13-án a Társulás Konzorciumi Együttműködési megállapodást kötött az NFP Nemzeti Fejlesztési Programiroda Nonprofit Kft-vel a projekt megvalósítására., a fejlesztendő létesítmények és beszerzendő járművek az ISPA/KA és KEOP támogatásból korábban kiépített rendszer kiegészítését szolgálják majd. A beruházás értéke 2 milliárd forint.

A projekt célja a hatékonyabb hulladékgazdálkodási rendszer feltételeinek megteremtése

A Társulás pályázati források bevonásával folyamatosan arra törekszik, hogy a hatékonyság növelése érdekében fejlessze a homokhátsági regionális hulladékgazdálkodási rendszert. A társulás mindent megtesz annak érdekében, hogy a lakossági igényeket a lehető legmagasabb színvonalon tudja kiszolgálni és mindemellett eleget tegyen a hatályos jogszabályi környezetben rögzített kötelezettségeinek

A fejlesztési koncepció:

* a felgyői és vaskúti telephely fejlesztése, valamint a gyűjtő-szállító járműflotta bővítése a kiskunhalasi térségben

A projektet Homokhátsági Regionális Hulladékgazdálkodási Önkormányzati Társulás és az NFP Nemzeti Fejlesztési Programiroda Nonprofit Korlátolt Felelősségű Társaság (továbbiakban: NFP) konzorciuma valósítja meg.

1. Projekt alapadatai:

Hatályos támogatási szerződés és hatályba lépése: 4. számú módosítás, 2019.12.19

Támogatás összege: 1 819 988 165 Ft

Összköltség: 2 020 000 000Ft

A projekt megvalósításának kezdete: 2016.12.16.

A projekt fizikai befejezésének határideje: 2021.08.13. (Támogatói döntés alapján 3 hónapos hosszabbítással.)

1. Közbeszerzések, beszerzések és megkötött szerződések:

|  |  |  |  |  |  |  |
| --- | --- | --- | --- | --- | --- | --- |
|  | Műszaki szakértő | Műszaki ellenőr | Tervezés, Építés | Jármű | Szemlélet  | PR szerződés |
| Közbeszerzési / beszerzési eljárás státusza | A szerződés megkötésre került | A szerződés megkötésre került | A szerződés megkötésre került | A szerződés megkötésre került | Az eljárás előkészítése folyamatban | A szerződés megkötésre került |
| Szerződés aláírásának dátuma | 2018.04.11 | 2018.04.03 | 2019.05.15. | 2018.12.19 | - | 2017.10.16 |
| Szerződés hatálybalépés dátuma | 2018.04.11 | 2018.04.03 | 2019.05.15.  | 2018.12.19 | - | 2017.10.16 |
| Szerződéses összeg (nettó) | 3.490.000 Ft + ÁFA | 3.444.000 Ft + ÁFA | 1.702.385.593 Ft + ÁFA | 109.900.000 Ft + ÁFA | - | 9.894.000 Ft + ÁFA |
| Teljesítési határidő(év, hó, nap) | 2019.09.19. | 2020.12.01 | 2021.05.15. | 2019.09.19. | - | 2020.12.01 |

1. Műszaki tartalom:

A Homokhátság 82 önkormányzata 2011-ben Társulást alapított a hulladékgazdálkodási feladatok ellátása és fejlesztése érdekében. A Homokhátsági Regionális Hulladékgazdálkodási Önkormányzati Társulás célja biztosítani a fejlesztéseket és az eredményes működést lehetővé tevő közös pénzalapot és a közös érdekérvényesítő erőt.

Társulás kiemelt jelentőségűnek tekinti, hogy az Országos Hulladékgazdálkodási Közszolgáltatási Tervben foglalt országos célkitűzések megvalósulásához a lehetőségeihez mérten maximálisan hozzájáruljon. A jelenlegi rendszer működése alapján szerzett üzemeltetési tapasztalatok és a rendelkezésre álló, jelenleg kihasználatlan területek lehetővé teszik azt, hogy mind a felgyői, mind pedig a vaskúti telepen olyan beruházásokat valósítsanak meg, melyek társulási szinten megteremtik a lehetőségét a kitűzött célok elérésének, és ezzel az országos átlag megfelelő szintre hozatalához is nagymértékben hozzájárulnak.

A kitűzött célok megvalósításához és a megfelelő szolgáltatásai színvonal biztosításához nélkülözhetetlen a jelenlegi járműflotta korszerűsítése és bővítése a kiskunhalasi térségben.

A közszolgáltatási területre kialakított elkülönített csomagolási hulladékgyűjtő rendszer akkor tekinthető megfelelőnek, ha a teljes lakosságszámra vetítve legalább az alábbi csomagolási hulladék mennyiségek visszagyűjtése 90%-ban megvalósul frakciónként évente (papír 10 kg/fő/év; üveg 6 kg/fő/év; műanyag 4 kg/fő/év; fém 1 kg/fő/év). Mindemellett a jelenlegi szelektív gyűjtéshez kapcsolódó válogatási kapacitás bővítését a lakosság környezettudatos szemléletének folyamatos, pozitív változása is indokolja.

Nagy hangsúlyt fektetnek a lakossági szemléletformálásra és ismeretterjesztés keretein belül a jelenlegi környezettudatos szemléletet további erősítése a tudatos hulladékgazdálkodás fontosságának felismertetése a közszolgáltatással érintett lakosság széles körében.

Feladatuk a támogatásból megvalósult projekt nyilvánosság előtti bemutatása, a lakosság széleskörű tájékoztatása.

A felgyői és vaskúti telephely jól átgondolt bővítése valamint a gyűjtő-szállító járműflotta bővítése a kiskunhalasi térségben nélkülözhetetlen a kitűzött célok határidőn belüli eléréséhez és a modern hulladékgazdálkodási rendszer jogszabályi előírásokat és lakossági igényeket egyaránt kielégítő üzemeltetéshez.

A projekt indikátorai:

|  |  |  |
| --- | --- | --- |
| Mutató | Mérték-egység | Célérték a projekt fizikai befejezésekor |
| A keletkezett hulladékokból hasznosítás érdekében előkezelt hulladékok aránya | % | 100 |
| Elkülönítetten gyűjtött települési hulladék aránya a teljes települési hulladék mennyiségéhez képest | % | 43 |
| Hulladék újrafeldolgozására további kapacitás | t/év | 3000 |
| Hulladék-gazdálkodással kapcsolatos szemlélet-formálásban aktívan résztvevő lakosság száma | fő | 10000 |
| Az elkülönített gyűjtési rendszerrel elért lakosság száma | fő | 30672 |

1. Projekt státusza

Kivitelezés

A vállalkozási szerződés 2019.05.15-én aláírásra került a Végső Kedvezményezett és a Bazaltech Kft. – KEVIÉP Kft közös ajánlattevők részéről. A szerződés ellenértéke 1.702.385.593 Ft.

A Kivitelező tájékoztatta a Megrendelőt a 2020.03.24-i kooperáción, hogy a felgyői technológia gyártását Olaszországban kezdték volna meg, de a járvány miatt az olasz termelés leállt bizonytalan ideig, így ez érinti a felgyői technológiát.

2019.05.27-én helyszíni bejárás történt Felgyőn és Vaskúton.

2019.05.29-én munkaterület átadására került tervezésre.

2019.05.30-án a HÉSZ módosításra került Felgyőn.

2019.06.27-én első kooperáció

2019.10.17-én a környezetvédelmi tervek kockázatelemzést, organizációs tervet, egészségvédelmi tervek jóváhagyásra kerültek.

2020.03.19. A vaskúti MBH sikeres üzempróbája lezárult

2020.03.26. A teljesítési garancia átforgatásra kerül a jótállási garanciává a vaskúti MBH vonatkozásában, mind a KEVIÉP mind a Bazaltech által.

2020.04.14-én a II. számú teljesítési igazolás aláírásra került. A számla átutalása megtörtént, elszámolása folyamatban van az ITM által.

A 21. héten a vaskúti bálázó készre jelentése várható, melyet követően indulhat a próbaüzem és üzempróba.

A Kivitelező 2019.10.15-én bejelentette, hogy a Konzorciumi megállapodásukban változás történt. A Bazaltech Kft. és a KEVIÉP Kft. között a megosztási arány felcserélődött, erre vonatkozóan a FAKSZ ellenőrzés lezajlott, nem szükséges szerződésmódosítás.

A Kivitelezés 2019.05.19.-én aktuális készültségi foka: 22 %

Vaskúti MBH:

2020.02.17-én a jóváhagyott (02.11) képzési terv alapján sor került az Üzemeltető személyzetének a betanítására. 2020.02.18-án, a jóváhagyott (02.07) próbaüzemi terv alapján, megkezdődött a 30 napos próbaüzem. 2020.03.17-én az MBH technológia sikeres üzempróbája megtörtént.

Tervek aktuális státusza:

* Felgyő építési engedélyes tervdokumentáció 2020.02.06-tól rendelkezésre áll.
* Felgyői technológia tervet javítani kell, a konténerek mérete miatt.

Következő kooperáció, egyben felgyői munkaterület átadás: 2020. június 9.

Eszközbeszerzés

A szállítójárművek beszerzésére irányuló szerződés 2018.12.19-én megkötésre, és hatályba léptetésre került. A szerződés ellenértéke nettó 109.900.000 Ft. Szerződés szerint 9 hónap áll rendelkezésre a két jármű leszállításra, azaz 2019. szeptember 19-ig teljesíthet kötbérmentesen az Eladó. Sikeres műszaki átadás-átvétel történt: 2019.09.13.-án. A számla az EPTK-ban elszámolásra került 2019.10.09-én.

Műszaki szakértő

A műszaki szakértői tevékenységek teljes körű ellátásra irányuló megbízási szerződés 2018.04.11-én került megkötésre az NFP Nonprofit Kft. és az EnviLove Kft. között, mely aznap hatályba is lépett. A Vállalkozó szerződésszerűen teljesített 2019.09.13-án. A számla kiegyenlítése és elszámolása megtörtént.

Műszaki ellenőr

A műszaki ellenőri feladatok teljes körű ellátásra irányuló megbízási szerződés 2018.04.03-án került megkötésre a Társulás és a Utiber Kft között, mely aznap hatályba lépett. A műszaki ellenőr Vargáné Gerstner Ildikó. A Vállalkozó 1. számú teljesítésének elszámolása beküldésre került az ITM részére. A Vállalkozó 2020.04.20-án benyújtotta 2. számú teljesítési igazolását, mely jelenleg az NFP-nél van elfogadás alatt.

PR és nyilvánosság

A PR- és tájékoztatási tevékenység teljes körű ellátásra irányuló megbízási szerződés 2017.10.16-án került megkötésre a Homokhátsági Regionális Hulladékgazdálkodási Társulás, és az Envecon Kft között, mely aznap hatályba is lépett. A PR feladatok újraütemezését kértük a Vállalkozótól a jelenlegi projekt előrehaladásának függvényében, továbbá az első számú teljesítés elszámolása benyújtásra került az IH részére.

A tájékoztatás során használni tervezett, kommunikációs tervben rögzített kommunikációs eszközök a következők:

* Kommunikációs (cselekvési) terv készítése
* Projekt-aloldal létrehozása és folyamatos működtetése, frissítése
* Sajtóközlemény kiküldése a projekt indításáról és sajtómegjelenések összegyűjtése
* Sajtónyilvános nyitórendezvény szervezése
* A beruházás helyszínén "B" típusú tábla kihelyezése
* Médiamegjelenés vásárlása a projekthez kapcsolódóan
* Kommunikációs célra alkalmas fotódokumentáció készítése
* Sajtónyilvános ünnepélyes projektátadó rendezvény szervezése
* Sajtóközlemény kiküldése a projekt zárásáról és sajtómegjelenések összegyűjtése
* Eredménykommunikációs információs anyagok, kiadványok készítése
* TÉRKÉPTÉR feltöltése a projekthez kapcsolódó tartalommal
* A beruházás helyszínén "D" típusú tábla kihelyezése

2020.05.19-ig elvégzett feladat:

* A Kommunikációs (cselekvési) terv a VK-val történő egyeztetés mellett elkészítésre került, melyet az Irányító Hatóság 2018.02.20-én fogadott el.
* sajtóközlemény elkészítése
* helyi naplapban lévő média megjelenés
* Nyomtatott szórólapok készítése és lakossági terjesztése
* Projekt megvalósítási helyszínén B típusú tábla kihelyezve Felgyőre és Vaskúra

Szemléletformálás

Az ajánlattételi dokumentáció megfelelőségi nyilatkozatát az IH 2019.03.26-án kiadta, így még aznap benyújtásra került KFF felé a dokumentáció minőségbiztosításra. A KFF 2019.04.10-én hiánypótlást kért az eljárás megindítására vonatkozó tanúsítvány kiadása előtt, melynek megválaszolása 2019.04.24-én megtörtént. NKOH döntéséről szóló értés a központi felületükön keresztül megérkezett. Döntésük, hogy a kommunikációs beszerzés megvalósításához annak Hivatal általi lefolytatásával hozzájárul. Az NKOH részéről 2019.12.06-án hiánypótlási felhívás érkezett, melyre a választ az NFP 2019.12.18-án benyújtotta.

A Társulási Tanács által elfogadott munkatervnek megfelelően a Társulás 2019. évi gazdálkodásáról szóló pénzügyi beszámolót 2020. július 2-án tárgyalta, és fogadta el a Tanács. A Társulási Tanács a Társulás 2019. évi költségvetés végrehajtásáról szóló beszámolót 1.626.170.290,- Ft bevételi főösszeggel, 182.987.734,- Ft kiadási főösszeggel, 5.148.029.770,- Ft eszköz-forrás főösszeggel és 1.443.182.556,- Ft maradvánnyal jóváhagyta.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**HATÁROZATI JAVASLAT**

Csongrád Városi Önkormányzat Képviselő-testülete a Homokhátsági Regionális Hulladékgazdálkodási Önkormányzati Társulás 2019. évi működéséről szóló beszámolót tudomásul vette.

Határidő: folyamatos

Felelős: Bedő Tamás polgármester

Erről jegyzőkönyvi kivonaton értesítést kap:

A Képviselő-testület tagjai

1. a Képviselő-testület tagjai
2. Homokhátsági Regionális Hulladékgazdálkodási Önkormányzati Társulás

Csongrád, 2020. július 2.

 Bedő Tamás

 polgármester